b'\n_START_ARTICLE_\nIt- og Telestyrelsen\n_START_PARAGRAPH_\nIt- og Telestyrelsen var en styrelse under Ministeriet for Videnskab, Teknologi og Udvikling._NEWLINE_Styrelsen blev dannet ved en sammenl\xc3\xa6gning af Telestyrelsen og Statens Information i 2002. Hovedopgaven for styrelsen var at varetage det offentliges udvikling p\xc3\xa5 it- og teleomr\xc3\xa5det, ligesom styrelsen udarbejdede de overordnede regler for befolkningens forsyning af it- og teleydelser._NEWLINE_It- og Telestyrelsen havde ogs\xc3\xa5 til opgave at sikre et konkurrencepr\xc3\xa6get marked, s\xc3\xa5 man havde adgang til en tilg\xc3\xa6ngelig, effektiv, sikker og billig digital infrastruktur._NEWLINE_I samarbejde med ministeriets departement var det desuden styrelsens opgave at varetage Danmarks interesser p\xc3\xa5 it- og teleomr\xc3\xa5det i diverse internationale organisationer og under internationale forhandlinger._NEWLINE_Styrelsen havde ca. 300 ansatte og var beliggende i \xc3\x98stbanegade p\xc3\xa5 \xc3\x98sterbro i K\xc3\xb8benhavn._NEWLINE_Efter folketingsvalget 2011 opsplittes It- og Telestyrelsen, hvorved styrelsen blev nedlagt. Styrelsens ressortomr\xc3\xa5der blev fordelt p\xc3\xa5 Erhvervs- og V\xc3\xa6kstministeriet, Forsvarsministeriet, Finansministeriet og \xc3\x98konomi- og Indenrigsministeriet.'